Chen
Kim Jong-dae (lair 21 September 1992; umur 27 taun), luwih dikenal jeneng panggungè Chen yaiku penyanyi, penari, pengisi lagu ing drama, lan penulis lagu. Saiki Chen ana ing grup vokal lanang Korea Selatan-Tionkok EXO , lan nduwè sub-unit yaiku EXO-CBX, lan grup balad S.M. Entertainment yaiku   S.M. The Ballad.

Chen ugi uwis ngetokakè album lagu solonè, ingkang kapisan yaikut April, and a Flower, lan ingkang kaping loro yaiku Dear My Dear. Kabeh ditokakè ing taun 2019.

Karier

2011-2014: Awal 
Chen katampa dadi trainee liwat S.M. Entertainment Casting System ing taun 2011 pas dee isih wolulas taun. Ing 29 Desember 2011, dee dikenalke secara resmi dadi anggota nomor papat EXO. Chen tampil ing ngarep publik ingkang kapisanan karo anggota EXO liyanè yaiku Luhan, Tao, lan Kai ing SBS Gayo Daejeon 2011. Grup iki resmi debut ing tanggal 8 April 2012.

Ing taun 2014, Chen melu grup balada, yaiku S.M. The Ballad, sing kabentuk ing taun 2010. Ing album Breath, Chen kaliyan Zhang Liyin duet nyanyiakè lagu "Breath" versi basa Mandarin. Chen ugi duet karo Krystal f(x) ing tembang "When I Was… When U Were…" lan lagu "A Day Without You", sing duet kaliyan Jonghyun Shinee. Chen nyanyiakè tembang-tembang kui secara langsung karo Krystal lan Jonghyun ing S.M. The Ballad Joint Recital ing 12 Februari.

Ing Juli 2014, Chen ngetokakè tembang solo ingkang kapisan, judulè "The Best Luck", sing dinyanyiakè kanggo tembang ing drama Korea kajudul "It’s Okay, That’s Love" ingkang dibintangi karo kanca band-è, D.O. Tembang iki dianugrahi dadi tembang paling apik sing dinyanyiakè karo lanang, ing acara So-Loved Awards ingkang kaping 5 lan Seoul International Youth Film Festival ingkang kaping 16. Chen ugi diundang nang APAN Star Awards ingkang kaping 3 ing 11 November 2014 kanggo nyanyiakè tembang iku.

2015-saiki: Kagiatan Solo lan EXO-CBX 
Ing Juni 2015, Chen nulis lirik tembang kajudul "Promise", lagu saking album ke-4 EXO, Exodus, kaliyan anggota liyane, Chanyeol lan Lay. Ing Agustus 2015, Chen nggawè debutè ing teater musikalè, Chen merankè tokoh Benny ing In The Heights, sing diproduksi karo SM & C&C. Deè ugi mèlu acara King of Mask Singer (wong sing nyanyi nanging identitasè disembunyiakè) dadi Legendary Guitar Man.

Ing Januari 2016, Chen nggawaakè tembang John Lennon kajudul Imagine kaliyan pianis terkenal ing donya, yaikut Steve Barakatt ing Sejong Center, sing kabagen seka Proyek Imagine saking UNICEF. Ing Februari 2016, Chen lan penyanyi Korea Selatan, Punch, ngetokakè tembang duet kajudul "Everytime" sing kanggo tembang drama Descendants of The Sun. Tembang iki dadi tembang sing ana ning nomor siji terus ing anda tembang digital mingguan Gaon. Ing April 2016, Chen karo rapper Korea Selatan, Heize, ngetokakè tembang kajudul "Lil’ Something" sing digawè oleh anggota Vibe, Ryu Jae-Hyun, kanggo singgel mingguan kasanga proyek tembang S.M. Entertainment, SM Station. Ing Agustus 2016, Chen kolaborasi karo kanca anggotanè dhèwè, Xiumin lan Baekhyun nggo ngerilis tembang "For You" kanggo tembang drama Korea, Moon Lovers: Scarlet Heart Ryeo. Ing Oktober 2016, deè kolaborasi karo DJ Alesso ing tembang "Years", kanggo proyek saking SM Station. Banjur ing wulan Oktober, kaliyan Xiumin lan Baekhyun, dadi sub-unit ingkang kapisan ing EXO, yaikut EXO-CBX. Grup iki debut karo album cilik kajudul Hey Mama!

Ing Januari 2017, Chen kolaborasi karo Dynamic Duo ing tembang kajudul "Nosedive". Ing Februari 2017, Chen ngetokakè lagu kajudul "I’m Not Okay" kanggo tembang drama Korea, kajudul Missing 9, sing dibintangi kanca grupè, Chanyeol. Ing Oktober 2018, Chen ngetokakè tembang kajudul "Cherry Blossom Love Song", kanggo drama Korea, 100 Days My Prince, sing dibintangi kanca grupè, yaiku D.O. Ing Februari 2019, Chen ngetokakè tembang kajudul "Make It Count", kanggo drama Korea kajudul Touch Your Heart.

Ing tanggal 8 Maret 2019, S. M. Entertainment, ngetokakè artikel sing nyatakakè yen Chen bakalan ngetokakè album solonè dhewè ing wulan April.